Հուգո Բոսս

Հուգո Ֆերդինանդ Բոսս (, ), հագուստի գերմանական «Hugo Boss» արտադրական ընկերության հիմնադիր։

Կենսագրություն 

Հուգո Բոսսը ծնվել է 1885 թվականի հուլիսի 8-ին Գերմանիայի Բադեն-Վյուրթեմբերգ երկրամասի Մետցինգեն քաղաքում։ Սովորել է Վոլքշուլեի ազգային դպրոցում և մինչև 1899 թվականը հաճախել է Ռալշուլի ռեալական դպրոց։ Երեք տարի Բադ Ուրախում սովորել է առևտրային գործ։

1902 թվականին Բոսսը սկսել է աշխատել Մետցինգենի մանածագործական ֆաբրիկայում։ 1903- 1905 թվականներին ծառայելով գերմանական բանակում՝ իր աշխատանքը շարունակել է Կոնստանցայի մանածագործական ֆաբրիկայում։

1908 թվականին, ծնողների մահից հետո, Հուգո Բոսսը սկսել է աշխատել Մետցինգենի տեքստիլի վաճառքով զբաղվող խանութներից մեկում։ Նույն տարում ամուսնացել է Աննա Կատարինե Ֆրեյզինգերի հետ (): Այդ ամուսնությունից ունեցել է մեկ դուստր՝ Գերտրուդային, ով 1931 թվականին ամուսնացել է առևտրական գործիչ Օյգեն Հոլիի հետ ():

1914 թվականին, Առաջին համաշխարհային պատերազմի տարիներին, որպես օբեր- եֆրեյտոր () մեկնել է ռազմաճակատ։ Զորացրվել է 1918 թվականին։ 1923 թվականին Մետցինգենում հիմնել է աշխատանքային և սպորրտային հագուստ արտադրող ոչ մեծ ձեռնարկություն։

1930 թվականին ֆաբրիկան հայտնվել է սնանկացման վտանգի տակ։ 1931 թվականի ապրիլի 1-ին Հուգո Բոսսը անցել է Նացիոնալ-սոցիալիստական ​​գերմանական բանվորական կուսակցության շարքերը (անդամատոմսի համար՝ 508889) և դրանով փրկեց իր ձեռնարկությունը՝ ստանալով կուսակցական պատվեր արտադրելու ՍՍ-ի զորքերի համազգեստի կարման պատվերներ։

Պատմաբան Ռոման Քյոթերը՝ «Հուգո Բոսս, 1924–1945: Հագուստի ֆաբրիկան Վեյմարյան հանրապետության և Երրորդ Ռայխի միջև» գրքում, որը տպագրվել է 2011 թվականին գրում է. «Համաձայն առկա աղբյուրների, ֆիրման կապ չի ունեցել համազգեստների դիզայնի հետ»։

1934 թվականին Բոսսը գնել է մանածագործական ֆաբրիկան և նրա տարածք է տեղափոխել իր ձեռնարկությունը։ 1937 թվականին Հուգո Բոսսը ուներ մոտ 100 աշխատակից։ Երկրորդ համաշխարհային պատերազմի սկզբին նր ֆաբրիկան հայտարարվել է ռազմական կարևոր ձեռնարկություն, որը պատվերներ է ստացել վերմախտի վերին օղակներից։ 1940- 1945 թվականներին ֆաբրիկայումս աշխատել է 140 գերի՝ հիմնականում Լեհաստանից և Ուկրաինայից, ինչպես նաև 140 ֆրանսիացի ռազմագերիներ։

Երկրորդ համաշխարհային պատերազմից հետո Բոսսը սկսել է արտադրել փոստատարների և երկաթուղայինների հագուստներ։

Ապանացիստականացման ժամանակ ճանաչվել է որպես նացիստների զինակից, զրկվել է ընտրական իրավունքից և տուգանվել 80 000 գերմանական մարկով։ Վճարելով պարտքը, նա ջանում էր վերականգնել իր ընտրական իրավունքները։

Հուգո Ֆերդինանդ Բոսսը մահացել է 1948 թվականի օգոստոսի 9-ին 63 տարեկան հասակում։ Նրա մահից հետո ձեռնարկության կառավարումը անցել է Օյգեն Հոլիի ձեռքը։

Ծանոթագրություններ

Գրականություն
 Renate Graber: Brauner Boss-Boß. In: Profil, 1997, Nr. 33, S. 42-43.
 Elisabeth Timm: Hugo Ferdinand Boss (1885-1948) und die Firma Hugo Boss. Eine Dokumentation. Tübingen 1999.
 Roman Köster: Hugo Boss, 1924-1945. Die Geschichte einer Kleiderfabrik zwischen Weimarer Republik und „Drittem Reich“. C.H. Beck, München 2011.

Արտաքին հղումներ 
 Биография Хуго Босса
 Хуго Босс и его фирма 
 Hugo Boss und die Zwangsarbeit (PDF-Datei; 1,62 MB) 
 Официальный сайт компании Hugo Boss AG
 Официальный сайт журнала Profil 
 Апокалипсис. Гитлер. Часть 1: Угроза

Տղամարդկանց հագուստի դիզայներներ